Kompiutorachi Anik Ek 'Progoti'?
 Kompiutorachi Anik Ek 'Progoti'?
 To mhaka vollkhota. Hanv taka vollkhotam. Vollkhichi survat khoim zali? Kolejint. Oi! Mhojem B. A. -chem nim'nnem voros tednam to baravent xiktalo. Xikxonnik voros somplem ani ami ekamekak sanddle. Kitlosoch kall chukun-sukun legit gavle na. Hea vorsam pottim tachi kednam-i yad yetali tednam distalem - 'ho Gõycho anik ek nam'nnecho chitarpi zat'lo. Eka kallar chitrantlean Gõyak ani apleak vangddach nanv zoddtolo.
 Khorem sangchem zalear, taka chitr-kolecho bes-boro hat axil'lo. Kolejint pott fattik tenktalem tednam, dogui 'canteen'-ant votale. 'Refreshment' ghetanam odim-modim taka gozali sangtalom. Punn te poros chodd to aplea pustokar chitram kaddun mhoje nodrek ditalo. Tachea chitranchi tokhnnay korit titli thoddi. Aichea chitranchi soya tin vorsam fattim tachea chitramni polletalom. Khoinchem chitr koxem kaddchem taka konnench sangchem lagonaslem.
 Ekdam 'canteen'-ant dog-ui chav piyetale tednam amche 'opposite' bosun cheddvancho ek pongodd 'soft drink'-am piyetalo. Tea zomeantli ek choli kosli tori khobor sangit hans-hans-hanstali. Ani ti hanstali toxea-toxich hannem tika chitrayli. Tannem tem chitr mhoje-i nodrek haddlem tednam dislem  -  'tem 'opposite' aslolem cheddum atam mhoreant yevn mhakach hansta. ' Tednam jivak legit attvech torechi khoxalkay bhogil'li. Ani dusreach khinnak hannem anik ek chitr chitarlem, ani mhaka dakoyt mhonnpak laglo - 'Tich choli tor roddunk lagli zalear oxea rupachi distoli! ' Oxea vellar tache vixim jem kovtuk dislem tem utramni vornnipak yenam.
 'Professional artist'-an toyar kel'lea sarkim tachea hatachim chitram polletanam, ek dis taka vicharlem - "Baravi zatoch kitem kortolo? "
"Fine Arts korunk yevjilam. "
Oi! Konnak sor korum yena toslo 'artist'.
 "Tuka itsa aslelich 'line' tuvem dhorli. Zalear, tum tuje chitrkole-chem bhangor kortolo". Hanvem taka ut'tejon dilem.
 Hi khobor don vorsam adli. Te uprant ami mell'lech nant. Punn halinch amchi bhett Ponnje RTO-che kocherint zali. Hanv 'Road Tax' bhorunk vetalom. To 'Road Tax' bhorun portotalo. Aileo-poileo gozali kortana mhonnlem - "Koxem chol'lam Fine-Arts'? "
"Fine Arts-ache bhan'goddek poddlom nam hanv. "
"Oxem? Thoddeank self-made artist zavpak odik man'vota. "
". . . . . . . . " To ogich ravlo.
 "Chitravpi mhunnon ghorach kam' korta astolo nhoi? " Hanv.
 "Nam. "
"Advertising Agency-nt nokri korta tor? "
"Nam. " To fokot nanare ghaltalo.
 "Zalear, anik kitem korta tor tum? "
"Computers kortam! "
"Chitravpachi kola konnxak marun computers korta? "
"Atam computer literate-ak chodd demand asa nhoi? "
"Ani artist-ak kitem unno demand asa? " Hanvem vicharacher vichar kelo.
 "Toxem nhoi. . . . votam hanv. Az 'theory' chukoyli hanvem. Atam practicals chukovpak nakat. " To uttavollin koddsorun gelo.
 Puray desak, rajyak, somazak apli udorgot zal'li zay. Tech khatir protek goddiek tim progotichim sopnnam choddpak laletat. Zache udexim apli udorgot tharum yeta te-te nove upay vinchun tim apnnaytat. Tosloch ek upay mhollear kompiutor.
 Kompiutor. Aple hikmotin mon'xan zolmak ghalolo vegllech torecho nog to! Kitlim-i ani koslim-i augodd kamam kompiutorachea alaxirean, komich komi vellan, sompeponnim korum yetat. Kompiutor mhonnlear sonvsarache progotichi anik ek aglli-veglli khunna man'tat. Kaim zannam ti protixttechi-i khunna mhunn man'tat.
 Kocherimni kompiutor. Udyog-dhondeamni kompiutor. Benkimni kompiutor. Unnea-punnea soglleach svatancher kompiutor. Hem polletoch dista - faleam yeta mhonnosor sogllench 'computerised' zat'lem. Kompiutora xivay zhaddachim piklelim panam legit zoddchin nant. Hachi sulus aiche pillgek laglea zaum-ie. Na tor, utt'ta-bostam sogllech kompiutorak kiteak dhanvtat? Xallechim mukheleam legit kompiutor xikpak kiteak dhanvtat? Xallechea mukheleank porian 'atam kompiutor xikle bogor xikpeank khoinch nokri mellpachi na' oxe torecho dixttavo zala zavnk zay. Na tor, xallamni kiteak kompiutor xikoytole asle?
 Soglleankuch, soglleoch kola astat oxem nhoi. Punn kolecher dhean-mon ghalun vavurlo zalear, ti kola tachem pott zaum yeta. Te kolecho vapor korun to aplem pott bhorunk xokta. Aplo fuddar porzollit korunk xokta. Tech kolentlean apleak nanv zoddum yeta. Itlench nhoi! Tor aple kolecho vevosthit vapor korun kompiutorak na tachea poros-ui dupett aple kolek tanchean 'demand' haddum yeta. Kompiutorachem kam' korun jitlem-i zoddcho naslo, tache-i odik kolechea boreponnan komaum yeta. Itlem-i korun kolechem dhadosponn bhogtolem.
 Kompiutoracheruch fuddar korpak ami sogllech amcheo kola khilleak umkollaytat zalear, amche chukik mafich na mhonnpak zay. 'Computer literate' zavpak soglleamnich tor kolechea tonddak panam puslim zalear, itleank-ui kompiutorachich nokri melltoli mhunn kosli khatri asa? Kitleaxeach zannanchem kam' kompiutor ekloch korta mhonntat nhoi? Dusreak 'gorje bhailo' tharavpi kompiutor to. Torui ami taka progoticho ek mhotvacho nog mhonntat.
 'Kompiutor xikxonn borem vo na' - mud'do ho nhoi. Punn sogllinch kompiutor xikxonn korit ravlim zalear, sabar kolechea rongan bhorsol'lea ani fulun ailelea amchea somazachem fuddem kitem zat'lem?
 Huskean vichar korpa sarki gozal nhoi zalear, anik kitem tor hem? Kompiutorachi anik ek 'progoti'?
 Gulf-Goans e-Newsletter (since 1994)
Posted by Goa-World. COM at 12:54 AM No comments:
Dog-teg ekttaim aile mhonntoch gozalink survat zata. Sodanche porim sanje vellar bazarant gelom tednam, doganche, teganche ani te poros odikanche kitlech zome dolleant bhorle. Zome korun uloupi ap-aplea gozalinchea sonvsarant romblole. Panch-sov zannanchea eka zomeant eklo chonne khatolea porim tondd haloit nettan khobro sangtalo, ani urlele ruchi kaddit teo khobro gilltale. Tea hotela samkar ube ravun anik ek tegancho zomo gozali kortalo. Modench hans-hans-hanstalo.
 Oxeo moujecheo kosleo gozali kortat tor he? Pondra-vis panvlam pois ravun tuku-tuku korun tankam pollet-niyallit ravlom. Uprant tea zomeak matso lagim sorlom, tancheo gozali kanar poddtat titlea pavlancher. Ani tech goddiek tevtten ek ordi tornni ostori cholotana disli. Tea tegam modleantlea ekleachi nodor ticher geli toxi tannem ek veglloch jhet kaddlo. Aplea donuim vattamni ube aslolea dog-ui sangateanchea hatancher tannem aplea hatanche donuim kompor marle ani te ostorek dolleanche khunen dakoit tankam vicharlem - " hi ti cholot veta te bailechi tumi story zannant? "
Dog-ui sangateamni na mhonnlem tednam tannem tankam 'te' ostorechi story sangpak survat keli.
 "Ti prostitute. Disachi ani ratchi porva korinastana, aple kuddir kitlea-i zannank gheunk koxich aikona. Tika sod'deak sat kivam att bhurgim asat. Horxim hanga bazarant bhonvtana, tea lhan bhurgeanchem-i pursanv tichea fattlean astalem, punn kiteak mhunn konn zanna, az mat tim disonant. Punn him sogllim bhurgim ekleachinch nhoi mhunn udka itlem nitoll disun yeta. Dis-rat khub zoddta asteli. Itlim bhurgim asun-ui aiche mhargayek tichech dis bore vetat mhonnpak zai. Apunn kortolea dhondeache duddu hatant poddtoch ti khoxal. Tiche kuddicho bhog ghetoch tika te duddu diupi-i khoxal. Tea duddvanchem jevonn-khann jeupi tichim bhurgim-i khoxal. Halinch ti amchi xezarn'n sangtali. Moddganv nustem vikta ti. Hika khoim Moddganvcho khoinchoch dadlo vollkhona oxem nhoi. Nusteachea bazarant bhonvpi dadle tor tika chanttie-pavlak zapaitat. Oxea vellar, azu-bazun asloleo her nustekarn'n xezarn'ni kuchukuchu korun ekamekak vichartat khoim - "Konn go tem? He itle zann tika koxe vollkhotat? " Magir tinnem tankam sangchench poddlem nhoi? Punn kitem-i zaum. Jitle-i pavtti ti mhoje nodrek poddta title-i pavtti mhaka tichi vitt yeta," oxem sangun to meklle vatter tech vitten thuklo.
 Toso te orde tornne ostorek hanvuim vollkhotam. Punn mhojea kanar poddlole te story-velean nhoi. Tichi story aikunche poilim tichi gozal gupit ani visvaxi gopantlean hanvem aikoleli. Kuddichi khaz ailoleam dadleam khatir tinnem apli kudd pleasure machine kel'lem. Hea pleasure machine-ache songotik poddun to-to dadlo tatpurto sontos bhogtalo. Te bodlek duddu-i farik kortalo. Vaddeant-ganvant tichi khobor posorli ti ganvchea vigarachea-i kanar poddli. Tika tea ifernantlean nivarchi oxem tea padrik suchlem. Te khatir satollembhor vigaran tichea ghorak bhett dili. Tika budh-margdorxon diunche khatir. Punn ti khoim disbhor ghora astali? Ghorant tiche zannte avoyk ani tim sat-att 'natram' soddlim zalear anik konnuch nastalo. Te zannte avoyk-ui aple dhuvechea dhondeachi bhes-bori khobor asli. Torui vigaran te vixim vicharlear ti aplea tonddantlean ek-ui utor foddinasli.
 Satollembhor te ostorek vigaran mellpacho proytn gelo, punn ti taka mellunk na. Dekhun, aimorechea vella uprant tori ti ostori aplea ghora astelich oxem chintun, aimorechea vellar tika mellunk vochpacho vigaran gonvllik yevzonn ankli. Poile uxir sanjer vigar tichea ghora gelo tednam ti nasli. Punn vigar thoincho halunk na. Kaim vellan ti sarki kansad zaun ghorant bhitor sorli. Ticho to thoklolo bhes polleun, vigaran fokot tika apli vollokh korun dili. Ghorantlea asloleam vangdda lhanxem magnnem kelem, ani portolo.
 Vankddea rostean cholpi mon'xak eke ratin nitt margar haddunk zaina. Dekhun vigar fuddlea-i disamni aimori zatoch tichea ghorak bhett diunk laglo. Zalear kitem? Vigar ratcho te ostoreger yeta tem polleun xezarchea ani vaddeantlea lokanchea monant dubav! Uprant vaddear, Vigaracheo jirem-mirem laileleo khobroch khobro! Eksarko aimorechea vellar tichea ghora yeta tem polleun vaddentlea lokan ek mann'nni kaddli. Faleam vigar tichea ghora vetana dista tednam lipun ravun tacher kuslelim tantiam ani tomattam marop. Tichea ghorant bhitor sortana ani bhair-ui sortana lipun ravun 'video shooting' kaddop. Borem korunk vavurtoleak Dev khoim kednach sanddina. Vigarak tea vaddeavelea xezareanchi yeuzonn koll'li. Tannem tichea ghorak bhett diupachem bond kelem.
 Fuddem vochun, kaim mhoineamni te ostoren vaddeavelea lokache tirsuvad nodrek lagun aplem bhiradd bodol'lem. Dusrea ganvant. Thoimsorlea-i padrin tika igorjexim apoun borea margar haddunk promannik proytn kele. Padrichea sangnneacho tichea monar kitleaxeach mhoineamni probhav poddlo. Aplo to dhondo soddun diunk ti raji zali.
 Tichea novea bhiraddar, tichea vangdda ek dadlo ravtalo. To ticho lognacho ghov naslo. Fuddem tinnem tacheach lagim logn zaupachi itsa dakoili tednam padrin tea dadleak-ui khub somzonni dili. To-ui tiche kodde logn zaunk aito zalo. Faleam thavn lognache toyarek survat korum-ia oxem padrin sangtoch, tech rati to dadlo tichea bhiraddavelo nanch zalo.
 Ami mon'xam vichitr torechim. Amkam amche jinnecher mud'dom odhikar na te poros dupettin to dusreanche jinnecher asa oxem ami somzotanv. Dusreachim mhellim, dusreancho osoktayo, ogunn hem sorv amkam somazant char-chougam dhuvunk avoddta. Jitle ami dusreachim mhellim sobhemazar dhuitanav title ami amkanch sobheo mhunn somzotanv. Ami dusreache ogunn ugtea somazant nettan uchartanv. Dusreache ogunnache bazuk ami amchea poteacho odikuch mitt-mirchi-masalo lavun tachi jinn anik il'li har-tikott kortanv. Zodd kortanv. Koslea-i karonnak vo poristhitek lagun vankdde vatten cholpi sangati mon'xak ami kednach borea rostear haddpacho husko dhorinanv. "Hanv mhaka, tum tuka ani Dev somestank. " Hacho orth , amkam dusreanchem boreponn nastana tanchem nisonntonnuch zalelem amkam zai oso kai? Oi, tosoch nhoi to? Ami-i dusreank borea rostear haddunk amchem pavl fuddem ghalinanv, ani toxem korunk aplem pavl fuddem ghalunk mukhar sortoleak-ui ami fuddem vochunk dinanv. Tache vatter ami nattkayeche-nosayeche kannte ghaltanv. Amchean dusreanchem boreponn polleunk zaina, hench khorem mum? Ami somajik bandilki mandinanv mhonntoch ami amcheach sorbhonvtonnichea mon'xank porki lekhtanv, tacheo osoktayo ani khoddi varear uboitanv.
 Poristhitek lagun amchi maim, potin vo bhoinn toslich ek naikinn zali zalear, tika ugtea bazarant char-chougam mukhar ubi korun, " zannam mure hi prostitute! " oxem ami mhonnpache? Ani amche prostitute avoyk, potinik vo bhoinnik borea rostear haddpacho konn-ui khottpott korta zalear ami taka addkholl haddche nasleanv, oi mum? Zalear dusreanche boreponnache vatter ami kiteak monisponna bhaile addambe ghalum-ia?
 Posted by Goa-World. COM at 2:39 AM No comments:
Konn vhoddlo? Dadlo vo Ostori?
 Konn vhoddlo?
 Dadlo vo Ostori?
 "Amkam bailank parliamentant 33 tok'ke reservation mellunkuch zai. Punn hea reservation-ak dadleanchi zat kiteak addkholl haddta tem somzonam. " Te sokallim provas kortana bosint mhojea sitta fattlean bosun aslelea dogam ostoream modli gozal hi.
 "33 tok'kech kiteak amkam ? 50 tok'ke kiteak nhoi? " Dusre ostoren proxn kelo.
 "33 tok'kech diupak tanchem kalliz itlem zodd zata thoim, tuvem 50 tok'keanchi khoim gozal haddlea? " Poili ostori aplem hem sangnnem vortea molachem zalolea porim vhoddponnan uloili.
 "Khorem mhonnlear, reservation magtanach 50 tok'ke magunk zai aslem. " Gozalintle dusre ostoren manddlem.
 "Kiteak? " Poili.
 "Polle. 33 tok'ke reservation maglam tem faleam meulem zalear-ui ostoreancher ti onituch asteli nhoi? "
"Na. Bailank 33 tok'ke reservation favlem zalear tem khorench amchem zoit mhonnpachem. " Poili ostori zoit mell'lolea vorichea tallean uloili.
 "Oi? Bailank 33 tok'ke reservation mellon-ui xevottak 67 tok'ke dadleanchich majority zateli mum? Kosli hi nit ani tacho koslo faido amkam? Bailank fokot 33 tok'ke reservation diupak bailo dadleam poros khuinche vatten unneo ani osokt asat? " Tanchi bhasabhas borich rongar aileli.
 'Dadleanche nodrentlean ami osokt mhunnonuch te amkam reservation diunk sodinant nhoi? " Poili ostori bhorvanso soddlelea porim uloili.
 "Tum tor toxem mhonnta zalear, mhoje-i nodrentlean dadle khub osokt distat! " Dusri ostori atm-visvasan uloili.
 "Dadlo monis osokt? Koso? Ani kiteak ? " Poile ostoren utsuktayen vicharlem.
 "Lutt aslele bosint dadlo ani bail ubim astat tednam tankam tuvem kednam-i barik pollelam? Bos turn-acher pavtoch apunn-ui turn zaunchi nhoi ani laginch ube aslolea dadleacher poddchi nhoi mhunn bail-monis rit-mannsugen tea vellar apleak samballun gheta. Punn bosint ube aslele khubxe dadle mat apleak samballun gheupak unnem poddtana distat. Konn-ui bail apleaxim ubi vo bosun aslear, bos turn zaina tea vellar legit te apo-ap bailancher turn zatat. Oxem kiteak? Itle oskot te? " Dusre ostoren utranchea rupan dadleanchi dinddi kaddli. Title mhonnosor, bosintlea her-ui provaxeanche kan hea dog-ui ostoreanche gozalink borech tune distale.
 "Hanv polletam nhoi, konn bosonk dina to? Bosinchea sittacher LADIES ONLY mhunn boroilolem asta tem konnachea khatir tor? " Oxem vhoddlean aplech kodde uloit, 50-55 vorsam modle pirayechi ek ostori bosint bhitor sorli. Ti vhoddlean uloit aileli polleun bosintle sogott poinnari ekech nodren tikach polleunk lagle.
 "Khuim asa? Khuim asa tem Ladies Only mhunn boroilolem seat? " oso vhoddlean proxn korit ti ostori Ladies Only him utram khoinchea sittachea zonela khala boroileant tim thuku-thuku korun nodrentlean sodunk lagli. Ani don goddiam bhitor, Ladies Only boroilelem teg zannank bospachem sit tiche nodrent gelem. Punn sodeak tea sittacher dadle bosun asle!
 "Are, hem seat ladies-ank reserve korun dovorlam ani bailo zalolea porim tumi tacher bosun asat? Uttat! Uttat vegim! " Tinnem tea teg-ui dadleabk puray bosintlea provaxeam mukhar lojek ghale. Hi loz sonsum nozo zaun te teg-ui dadle apunn bosun aslolea zageavele uttpachi toyari korunk lagle. Zo konn poilo uttlo teach rikamea zagear ti bosli. Ani fuddlo provas tinnem te bosker bosun ani sust nhidun kelo.
 Monant mhonnlem, "hinnem ladies, ladies seat mhonnit ladies seat-ar boslelea dadleak uttoilo. Tea zagear apunn bosli. Punn, bosintlea her Ladies Only sittancher boslelea ek-ui dadleak uttoun, bosint ubeo aslelea her ostoreank bosonk mellchem mhunn matui avaz ani khottpott korunk na. Hi ostori fokot aplech khatir jiyeta kai? "
Itle mhonnosor bos thikannear pavli. Bosintlean denvpak sogllinch harpit zatalim. Itlean, ti ladies seat, ladies seat korpi aplea mukhar asloleank maddoit-lokoit fuddem yeupak lagli. Mhojexim pavli. Mhaka-i dhomxit fuddem vochunk vetali. Punn mhoje mukhar asloleamni tika toxich addaun dovorli. Apunn denvum porian. Oxea vellar tika mhonnun dislelem, "ostoreank bosint bospak reservation asa, denvpak nhoi. " Punn dusrech ghoddiek mhonnlem, "asum-di, hichea tonddak konn lagtolo? "
Posted by Goa-World. COM at 2:41 AM No comments:
Konn vhoddlo? Dadlo vo Ostori?
 Konn vhoddlo?
 Dadlo vo Ostori?
 "Amkam bailank parliamentant 33 tok'ke reservation mellunkuch zai. Punn hea reservation-ak dadleanchi zat kiteak addkholl haddta tem somzonam. " Te sokallim provas kortana bosint mhojea sitta fattlean bosun aslelea dogam ostoream modli gozal hi.
 "33 tok'kech kiteak amkam ? 50 tok'ke kiteak nhoi? " Dusre ostoren proxn kelo.
 "33 tok'kech diupak tanchem kalliz itlem zodd zata thoim, tuvem 50 tok'keanchi khoim gozal haddlea? " Poili ostori aplem hem sangnnem vortea molachem zalolea porim vhoddponnan uloili.
 "Khorem mhonnlear, reservation magtanach 50 tok'ke magunk zai aslem. " Gozalintle dusre ostoren manddlem.
 "Kiteak? " Poili.
 "Polle. 33 tok'ke reservation maglam tem faleam meulem zalear-ui ostoreancher ti onituch asteli nhoi? "
"Na. Bailank 33 tok'ke reservation favlem zalear tem khorench amchem zoit mhonnpachem. " Poili ostori zoit mell'lolea vorichea tallean uloili.
 "Oi? Bailank 33 tok'ke reservation mellon-ui xevottak 67 tok'ke dadleanchich majority zateli mum? Kosli hi nit ani tacho koslo faido amkam? Bailank fokot 33 tok'ke reservation diupak bailo dadleam poros khuinche vatten unneo ani osokt asat? "
Tanchi bhasabhas borich rongar aileli.
 'Dadleanche nodrentlean ami osokt mhunnonuch te amkam reservation diunk sodinant nhoi? " Poili ostori bhorvanso soddlelea porim uloili.
 "Tum tor toxem mhonnta zalear, mhoje-i nodrentlean dadle khub osokt distat! " Dusri ostori atm-visvasan uloili.
 "Dadlo monis osokt? Koso? Ani kiteak ? " Poile ostoren utsuktayen vicharlem.
 "Lutt aslele bosint dadlo ani bail ubim astat tednam tankam tuvem kednam-i barik pollelam? Bos turn-acher pavtoch apunn-ui turn zaunchi nhoi ani laginch ube aslolea dadleacher poddchi nhoi mhunn bail-monis rit-mannsugen tea vellar apleak samballun gheta. Punn bosint ube aslele khubxe dadle mat apleak samballun gheupak unnem poddtana distat. Konn-ui bail apleaxim ubi vo bosun aslear, bos turn zaina tea vellar legit te apo-ap bailancher turn zatat. Oxem kiteak? Itle oskot te? " Dusre ostoren utranchea rupan dadleanchi dinddi kaddli. Title mhonnosor, bosintlea her-ui provaxeanche kan hea dog-ui ostoreanche gozalink borech tune distale.
 "Hanv polletam nhoi, konn bosonk dina to? Bosinchea sittacher LADIES ONLY mhunn boroilolem asta tem konnachea khatir tor? " Oxem vhoddlean aplech kodde uloit, 50-55 vorsam modle pirayechi ek ostori bosint bhitor sorli. Ti vhoddlean uloit aileli polleun bosintle sogott poinnari ekech nodren tikach polleunk lagle.
 "Khuim asa? Khuim asa tem Ladies Only mhunn boroilolem seat? " oso vhoddlean proxn korit ti ostori Ladies Only him utram khoinchea sittachea zonela khala boroileant tim thuku-thuku korun nodrentlean sodunk lagli. Ani don goddiam bhitor, Ladies Only boroilelem teg zannank bospachem sit tiche nodrent gelem. Punn sodeak tea sittacher dadle bosun asle!
 "Are, hem seat ladies-ank reserve korun dovorlam ani bailo zalolea porim tumi tacher bosun asat? Uttat! Uttat vegim! " Tinnem tea teg-ui dadleabk puray bosintlea provaxeam mukhar lojek ghale. Hi loz sonsum nozo zaun te teg-ui dadle apunn bosun aslolea zageavele uttpachi toyari korunk lagle. Zo konn poilo uttlo teach rikamea zagear ti bosli. Ani fuddlo provas tinnem te bosker bosun ani sust nhidun kelo.
 Monant mhonnlem, "hinnem ladies, ladies seat mhonnit ladies seat-ar boslelea dadleak uttoilo. Tea zagear apunn bosli. Punn, bosintlea her Ladies Only sittancher boslelea ek-ui dadleak uttoun, bosint ubeo aslelea her ostoreank bosonk mellchem mhunn matui avaz ani khottpott korunk na. Hi ostori fokot aplech khatir jiyeta kai? "
Itle mhonnosor bos thikannear pavli. Bosintlean denvpak sogllinch harpit zatalim.
 Itlean, ti ladies seat, ladies seat korpi aplea mukhar asloleank maddoit-lokoit fuddem yeupak lagli. Mhojexim pavli. Mhaka-i dhomxit fuddem vochunk vetali.
 Punn mhoje mukhar asloleamni tika toxich addaun dovorli. Apunn denvum porian.
 Oxea vellar tika mhonnun dislelem, "ostoreank bosint bospak reservation asa,
denvpak nhoi. "
Punn dusrech ghoddiek mhonnlem, "asum-di, hichea tonddak konn lagtolo? "
Dadlo vo Ostori?
 "Amkam bailank parliamentant 33 tok'ke reservation mellunkuch zai. Punn hea reservation-ak dadleanchi zat kiteak addkholl haddta tem somzonam. " Te sokallim provas kortana bosint mhojea sitta fattlean bosun aslelea dogam ostoream modli gozal hi.
 "33 tok'kech kiteak amkam ? 50 tok'ke kiteak nhoi? " Dusre ostoren proxn kelo.
 "33 tok'kech diupak tanchem kalliz itlem zodd zata thoim, tuvem 50 tok'keanchi khoim gozal haddlea? " Poili ostori aplem hem sangnnem vortea molachem zalolea porim vhoddponnan uloili.
 "Khorem mhonnlear, reservation magtanach 50 tok'ke magunk zai aslem. " Gozalintle dusre ostoren manddlem.
 "Kiteak? " Poili.
 "Polle. 33 tok'ke reservation maglam tem faleam meulem zalear-ui ostoreancher ti onituch asteli nhoi? "
"Na. Bailank 33 tok'ke reservation favlem zalear tem khorench amchem zoit mhonnpachem. " Poili ostori zoit mell'lolea vorichea tallean uloili.
 "Oi? Bailank 33 tok'ke reservation mellon-ui xevottak 67 tok'ke dadleanchich majority zateli mum? Kosli hi nit ani tacho koslo faido amkam? Bailank fokot 33 tok'ke reservation diupak bailo dadleam poros khuinche vatten unneo ani osokt asat? "
Tanchi bhasabhas borich rongar aileli.
 'Dadleanche nodrentlean ami osokt mhunnonuch te amkam reservation diunk sodinant nhoi? " Poili ostori bhorvanso soddlelea porim uloili.
 "Tum tor toxem mhonnta zalear, mhoje-i nodrentlean dadle khub osokt distat! " Dusri ostori atm-visvasan uloili.
 "Dadlo monis osokt? Koso? Ani kiteak ? " Poile ostoren utsuktayen vicharlem.
 "Lutt aslele bosint dadlo ani bail ubim astat tednam tankam tuvem kednam-i barik pollelam? Bos turn-acher pavtoch apunn-ui turn zaunchi nhoi ani laginch ube aslolea dadleacher poddchi nhoi mhunn bail-monis rit-mannsugen tea vellar apleak samballun gheta. Punn bosint ube aslele khubxe dadle mat apleak samballun gheupak unnem poddtana distat. Konn-ui bail apleaxim ubi vo bosun aslear, bos turn zaina tea vellar legit te apo-ap bailancher turn zatat. Oxem kiteak? Itle oskot te? " Dusre ostoren utranchea rupan dadleanchi dinddi kaddli. Title mhonnosor, bosintlea her-ui provaxeanche kan hea dog-ui ostoreanche gozalink borech tune distale.
 "Hanv polletam nhoi, konn bosonk dina to? Bosinchea sittacher LADIES ONLY mhunn boroilolem asta tem konnachea khatir tor? " Oxem vhoddlean aplech kodde uloit, 50-55 vorsam modle pirayechi ek ostori bosint bhitor sorli. Ti vhoddlean uloit aileli polleun bosintle sogott poinnari ekech nodren tikach polleunk lagle.
 "Khuim asa? Khuim asa tem Ladies Only mhunn boroilolem seat? " oso vhoddlean proxn korit ti ostori Ladies Only him utram khoinchea sittachea zonela khala boroileant tim thuku-thuku korun nodrentlean sodunk lagli. Ani don goddiam bhitor, Ladies Only boroilelem teg zannank bospachem sit tiche nodrent gelem. Punn sodeak tea sittacher dadle bosun asle!
 "Are, hem seat ladies-ank reserve korun dovorlam ani bailo zalolea porim tumi tacher bosun asat? Uttat! Uttat vegim! " Tinnem tea teg-ui dadleabk puray bosintlea provaxeam mukhar lojek ghale. Hi loz sonsum nozo zaun te teg-ui dadle apunn bosun aslolea zageavele uttpachi toyari korunk lagle. Zo konn poilo uttlo teach rikamea zagear ti bosli. Ani fuddlo provas tinnem te bosker bosun ani sust nhidun kelo.
 Monant mhonnlem, "hinnem ladies, ladies seat mhonnit ladies seat-ar boslelea dadleak uttoilo. Tea zagear apunn bosli. Punn, bosintlea her Ladies Only sittancher boslelea ek-ui dadleak uttoun, bosint ubeo aslelea her ostoreank bosonk mellchem mhunn matui avaz ani khottpott korunk na. Hi ostori fokot aplech khatir jiyeta kai? "
Itle mhonnosor bos thikannear pavli. Bosintlean denvpak sogllinch harpit zatalim.
 Itlean, ti ladies seat, ladies seat korpi aplea mukhar asloleank maddoit-lokoit fuddem yeupak lagli. Mhojexim pavli. Mhaka-i dhomxit fuddem vochunk vetali.
 Punn mhoje mukhar asloleamni tika toxich addaun dovorli. Apunn denvum porian.
 Oxea vellar tika mhonnun dislelem, "ostoreank bosint bospak reservation asa,
denvpak nhoi. "
Punn dusrech ghoddiek mhonnlem, "asum-di, hichea tonddak konn lagtolo? "
Posted by Goa-World. COM at 2:37 AM No comments:
Matso 'Paper' Dita?
 Matso 'Paper' Dita?
 Sokallchea vellar bosin provas kortana, mhojea hatant dor disachim don khobram-potram astat - Inglezintlem Herald ani Konknniche devnagorintlem Sunaporant. Bosin poinn kortana hanv tor tim potram kednach vachinam. Dolleancher pez yeta oxem hanvem khubxea zannanchea tonddantlean aikolelem; punn uprant, jem aikolelem tacho ek-don pavtti onnbhov-ui mell'lo. Dekhun, fokot headlines vachtalom, ani uprant to paper kovllop. Urlolo provas sompche poilim konnachi tori nodor mhojea hatant aslelea potrancher veta, ani "choilem moddem, ailem roddnnem" mhonntat te porim tanchea tonddantlean apo-ap utram futt'tat - "matxe paper dita? "
Khubxea vorsam poilim, bosintlean provas kortalom khoro, punn hatant khobram-potram asonaslim. Tednam, bosint konnachea-i hatant tea-tea disachem potr polletoch mhojea-i tonddantlean apo-apo utram futt'talim - "matxe paper dita? " To magir mhaka aplem potr ditalo, ani tachea khustar hanv tem potr ordea monan vachtalom. Ordea monan kiteak? Potr dila tacho bos-sttop modinch khoim ailo ani tannem potr porot ,maglem zalear? Punn oxe toren potr vachun kosloch faido na oxem distoch, hanvem-i disachem potr viktem gheupak suru kelem.
 Fattlea vorsamni bosin khoim na khoim provas kortana, khubxea zannamni mhojea hatantlim khobram-potram polleun, "matxe paper diat? " hea prosnachea rupan mhoje thaim upkar magla ani hanvem-i to magtoleank aitea-sodoll monan dila. vachunk thoddeoch goddyo ani khinn. Vachun zatoch thoddeamni potr porot dilam, zalear hatachea bottancher mezunk mellpa itleamni aplench tem aplench somzun jhetan gheun geleat. Punn halinchea vorsamni, mhojea hatant aslelim khobram-potram polleun bosintlea sangati poinnarean tor "matxe paper dita? " oxem mhonnleam zalear, mhaka kitemxench dista. Oxea vellar, "matso paper dita? " him tanchim utram mhojea monant khottkhotton boroch vell ghunvot ravtat, ani tannim prosnachea rupan ghalelea magnneak zap diunk monuch yenam. Fattim eklean, osoch bosin provas kortana "matxe paper dita? " oxem mhonnlem, punn hatantlem potr taka diunk mhojem mon borench zodd zal'lem. Hatantlem potr taka diunk kitlosoch vell mhoje hatuch halona zale.
 He soglle je "matxe paper dita? " oxem mhonnpi lok, khorench dispott'ttim potr vachtat kai? Oi zalear, dispott'to khorch korun te ek potr kiteak vikte ghenant kai? Dusrechem potr magun te kitleo ani kosleo porian khobro vachtat kai? Ani teo khobro vachtana, apunn dusreachem potr vachta, to modinch magit kai, osle huske tankam tea vellar sotainant kai? Potracher chhapun ailoleo itleo-i khobro te itlea thoddea vella modim koxe vachun meklle zaunk xoktat tor? Vo te dispott'tim potr vachpi nhoi, ani tankam tea-tea disachem potr mell'lem na mell'lem kosloch forok poddona?
 1999 vorsantli gozal. Hea vorsantlea Dezembrache 24ver Indian Airlines-achem ek viman hijack kelem. Dusrea disa tea viman hijack kelem mhonn sangpi soglleach khobram-potrancher, fuddlea panar headlines. Dezembrache 26ver, hanv Moddganv thaun Ponnje vetalom. Bosin. Mhojea hatant sodanche porim tea disachim don disallim.
 Mhojea daveak boslolea ekleachi nodor mhojea hatantlea potrancher geli. Mhonnpak laglo, "matso paper dita? " Khuxe bhair hanvem taka mhojea hatantlo 'paper' dilo. Artun-portun tannem tem potr mezun 6 min'tam vachlem. Uprant thank you mhonnit mhoje kodde porot kelem. Potr hatant ghetana taka vicharlem, " tum sodanch potr vachpi dista nhoi? "
"Oi tor! Disantlean jevonn visrot, punn potr vachunk visronam! "
"Ek sang, don dis fattim ek viman hijack kel'lem tachi khobor khoim pavlea? " Hanvem taka oxem vichartoch tannem mhaka kitem zap diunchi?
 "Viman hijack kelam? Kednam? Khoim?
 Tachea tea nennarponnantlean to dispott'tim kitlo porian paper vachta tem mhaka tea vellar thavem zalem.
 Monant mhonnlem, hannem mhojea poilea proxnak chukichi zap dili. "Disantlean potr vachunk hanv visrot, punn jevonn jevunk mat visronam" oxem kitem-i sanglelem zalear ho mhaka ek vell promannik tori distolo aslo!
 Posted by Goa-World. COM at 8:55 PM No comments:
Sanjecho 6. 30 vaztancho vell. Ghorache galerint bosun pustok vachtalom. Benjamin Feinberg-achem The Devil's Book of Culture. Pustokant itlo gul'l zalolom, taitt-fitt nhesun xezarcho Francisk yeun mhojexim ubo zala hachem mhaka matui bhann naslem. "Tum pustok vachpant itlo rombla to pollelear, faleam tujeo porikxa asat dista mure! " To oso uloilo tednach tothoim hajir asa mhonnpachem mhaka zannvolem.
 "Chol nhes. Yena tum? " Francisk.
 "Are, khoim ya mhonnta tum? " To mhaka khoim ya mhonnta tachi mhaka matui khobor nasli.
 "Igorjexim fun fete cholta mhonn sangunk naslem tuka hanvem kal? "
"Francisk, punn ek sang. Hea fun fete-ant kitem asta? " Kitem asta tem khobor ason-ui hanvem taka mud'dom proxn kelo.
 "Cultural programme asta papia! " Tannem aplea tonddar eke vegllech khoxalkayecho bhav haddit sanglem.
 "Hea cultural programme-ant kosle items astat tor? " Hanvem porot-ui nennarponn pangurlem.
 "Kitem asta mhonnche? Fexon xhov, mejik xhov asta. Fireworks asta. Nanvoste gavpi hindi pop songs gaitat. Ani mhotvachem mhonnlear, Lynx, Tidal Waves, Music Deal, Pure Music, Black Slades sarkim nanvostim benddam vazoitat-gazoitat. Mouzach-mouza. " Tech goddiek bendd vazlolea porim, aplem puray ang haloit-dholoit Franciskan zobab dilo.
 "Punn hea sogllea karyakromamni Konknnicho re kosloch item asona? " Hanv.
 "Asta. Konknnicho sumar ordem vor program asta. Az Lorna gavpachem asa. Punn aichem khorem attraction mhonnlear, famous benddam vazounk asa tem. " Francisk-an anik-ui bhulusun sanglem.
 "Punn rav re. Hea fun fete-achea nanvan zaupi cultural programme khoinchea culture-acho tor? Hindi pop songs, magir tujim tim fichi. . . fichi. . . . zham. . . . zham korun vazpi benddam, fexon xhov hem sogllem khoinchea culture-achem? Inglez podam-gitam-vazpam ho amcho culture nhoi! Fokot ordem vor Konknni gitam gaitat tem mat amche Gõyche sonvskrutayent bosta. " Hanvem tachea monar uzvadd ghalpacho proytn kelo.
 "Are baba, az Gõyant fokot tunch to Gõycho culture gheun bosla ani urla. Urlolim sogllim tujea poros fuddem pavleant. Na zalear polle. Az beat shows, fexon xhov zatat thoimsor lok itleo upotteo ghalun kiteak zomta? " Franciskan aplem ghuspagondollachem mon mhoje mukhar ugtem kelem.
 "Az lok mhoje poros fuddem pavla mure? Borem asa. Punn ek sang. Ho itlo fuddem pavlolo lok jednam ganvam bhaileanche fexon xhov polletat, songitachi khori vo kholayechi vollokh-zannavai nastana vaz-vaz-vaztelea benddak lok tonddam 'am' korun polletat, hindi podanchea talar dholtat-moddtat, tednam tacho hea lokak koslo faido zata? " Hanvem matxe kholayecho proxn kelo.
 "Koslo faido zata mhonnche? Hem soglem enjoy korun yeupachem nhoi? " Franciskan aplem uplapem mon dakoll kelem.
 "Francisk, tunch nhoi, punn amche choddan chodd Gõykar enjoy korpakuch bad zaleat. Enjoy korpache gozalim xivay tankam anik kaim yena. TV-cher itle serial yetat. Jivitantle khore-chalte ghoddnnecher attaplole. Lok te tuku-tuku korun polletat. Ani te somple mhonntokuch, ekamekak oxem mhonntat - "hea serial-ant boro enjoyment asa nhoi? ' Atam tum legit igorjexim veta. . . . culture naslolo cultural program enjoy korpak. Sarkem mure? "
"Oxem kiteak mhonnta tum? " Franciskan matxe gombhir zaun proxn kelo.
 "Polle. Amche igorjent hem fun fete ghoddoun haddunk zababdari asloleamni tor matso veglle ritin vichar kelolo zalear khub borem zaupachem. Tum cultural program mhonnta tantum bhaile fexon xhov, hindi pop gitam ani inglez benddanchem ddam-ddum ghalche bodlek, ganvchea bhurgeam ani tornnateam khatir kosleo-i cultural karyavolleo ghoddun haddum yetaleo oxem mhaka dista. Uprant teo git-mandde gavpacheo, ek-anki nattkuleancheo vo amchea ganvchea khaxeleponnacheo. Hea nimitan amchea ganvchea bhurgeank aple gunn sobhemazar dakounk ek machi melltoli asli. Sonvskrutayek dhorun asleleo karyavolleo keleleo zalear, sonvskrutay-i tigun-samballun-rakhun urtoli asli. Hea nimitan puray ganvcho lok eka zagear ekvott'tolo aslo. tanche modem bore sombond-ui ghoddun yetele asle.
 Bhaile fexon korpak, fireworks-am udexim duddvancho dhunvor korpak, hindi pop gitank ani inglez benddank itle hozaramni duddu moddtat te khoinchea culture-a khatir? Amcho culture soddun dusre culture matoupacher duddu moddunk amkam Gõykarank lagtolo dusro konn na! "
Francisk tondd koddu korun mhojea tonddak pollet aslo.
 Posted by Goa-World. COM at 1:38 AM No comments:
365 dis-ui 'Birthday' Kiteak Nhoi?
 365 dis-ui 'Birthday' Kiteak Nhoi?
 "You are cordially invited for my 1st Birthday, on 8th Feburary 2008, at BPS Hall, Margao. Looking forward for your presence. Your cute. . . . "
Fattlea mhoineache 4ter, zolmachem ek voros legit puray zaunk naslelea cheddum-bhurgeachi avoy-bapui mhojea ghoraxim ailim. Aplea bhurgeachem vadd'disachem amontronn gheun. Hanv tancho lagincho soiro lagtam. Tech natean (sombondan) tim ailelim.
 "Tea disa sobhemazar tuvem amche bayechi saude ubarunk zai. " Soire-avoyn mhaka sanglem.
 "Hanv kitem uloitolom tem somzopa itlem tumchem bai vaddlam tor? " Hanvem proxn kelo.
 "Toxem kitem asa? Ti eka dobajeachi rit nhoi? " Soirea-bapain mhaka proxnantlean zabab zap diupacho proytn kelo.
 "Rit nhoi ti. Chal asum yeta. Punn soglleoch chali pallunk zaich oxem na nhoi? " Hanv.
 "Chal kivam rit asum, amkam tachi koslich ontor poddona. " Chalicho ani riticho khoro orth somzonastana, addecho hanso aplea tonddar khelloit to fuddem uloilo.
 "Ani bhurgeacho vadd'dis somarombhlo vo na somarombhlo mhunn tantum koslo forok poddum yeta? " Hanvem tankam proxnachea rupan vicharlem.
 "Ami bayecho birthday celebrate kortat tem tuka mandonk na kai kitem re? " Soiri-avoy ordi gombhir zaun uloili.
 "Karonn nokllo astana tumi birthday celebrate korunk fuddem sorleant tem mhaka mandonk na. " Hanvem soroll zap dili.
 "Tuka lhan bhurgem na dekhun tum oso uloita. Aslelem zalear amche porinch tacho birthday celebrate kortolo aslo. " Soiro-bapui uloilo.
 "Oi, jerul kortolom aslom. Punn ekuch dis nhoi. Dor disa kortolom aslom. "
"Dor disa? Konn-ui to zaum, ailelea disa ani birthday korta? " Soiro-bapui hansunk laglo.
 "Konnuch korina mhunnonuch hanv kortolom aslom. " Hanvem matxe filozofikal zaupacho proytn kelo.
 "Sodanch birthday celebrate korunk itlem bhorlelem asa tor tuje kodde? " Soire-avoycho prosn.
 "Polleyat. Sodanch vadd'dis monoita zalear, vorsantlean ek dis vadd'dis monounk lagta titlo duddu ani ghonnghonn matui naka. Somaz vorsantlean ek dis vadd'dis monoita ani tea eka disa khatir, 364 dis zoddlole duddu ekdancho sompoun bosta. Na zalear barik yeuzun polleyat. "
"Are baba, itle vhodd duddvamkar legit vorsantlean ekuch dis birthday monoitat. " Soiro-bapui uloilo.
 "Ani tum re sodanch monoitolo aslo mhonnta? " Soire avoyn ghova fattafatt aplem pod lailem.
 "Itle vhodd duddvamkar vorsantlean ekuch pavtt vadd'dis monoitat tachem-i karonn hanv tumkam sangtam. Tankam vadd'disacho khoro orth khobor na. Ani khoro orth khobor aslolo zalear sodanch monoit ravtele asle. Mhoje sarke. " Hanvem dogainchea-i ulounneank zap dili.
 "Oi? Oso tum dor disa kitem mhonn birthday monoita? " Soirea-bapain mhojem mon kholayen zanna zaupacho proytn kelo.
 "Kallokhi ratichea kusveantlean dor sokallim hanv novean zolmotam. Dekhunuch dor ek dis mhozo vadd'dis dista mhaka. Mhunnonuch, dor disa, disbhor hanv khoxalkayen noveponnam ghoddoupacho proytn korit astam. Vorsantlean ek dis jivitachi khoxalkai monounche bodlek vorsantle soglle 365 dis-ui oso vadd'dis monoita tem borem nhoi? " Hanvem birthday-a vixim mhojem mon spoxtt kelem.
 "Toxem tor birthday-achem mhotv tuka amche poros-ui borem somzota. Dekhunuch, tuvem, amche bayechea birthday-a disa saude korchich poddteli. . . " Soiro-bapui uloilo.
 "Khuxi nam mhaka. " Hanvem soroll sanglem.
 "Toxem zalear, amche khuxek lagon tori korchi. " Saude ubarpak anik konnuch mellonaslelea porim tim mhaka sangtalim.
 "Dusreanchi khuxi ubarun dovrunk mhoje khuxer add vochpak avddona mhaka. " Hanvem porot-ui filozofikal zaupacho proytn kelo.
 Soirim avoy-bapui ogich poddlim. Tea ogeponnant rag-mog-motancho ghuspagondoll bhorsololo distalo. Eke vegllech torechem ogeponn tem.
 "Tuka tor uprant vochun apnnem saude korchi oxem dista zalear, nim'nnea vellar legit amkam fon korun gomoilear zata. Sogllea soiream modlo vegllo soiro koso ami tuka mandtanv ani lekhtanv, mhunnonuch tum don utram uloilolo zai aslo amkam. Anyway, vetanv ami, anik-ui thoddea ghoramni sangpachem urlam. " Soiro-bapui uloilo.
 "Saudichem borem asa. Saude korina zalear-ui tum yenastana ravum naka. "Soire-avoyn ghorachea umbrea bhair paim ghalche poilim mhaka sondex dilo.
 Ghorcheanchea kivam soireanchea, lagincheanchea vo pois vollkhicheanchea vadd'disanchea somarombhank hajir zavop matui mhojea monant bosonam. Tache fattlean karonnam-i khub asat.
 Punn hanchea bayechea vadd'disachea somarombhak vetolonch mhonn hanvem monant gantt marli. Hetu? Ho lekh!
 Khuinchea-i vadd'disak zoso apoilolo lok-soirim-xezarim hajir zatat toso hanga-i zal'lim. Dobajeacho boroch ghonnghonn. Aple bayechea vadd'disak hanv ailolom polleun soirim avoy-bapui khub khoxalk zal'lim, punn vangddach mhoje koddchean tankam kosli tori opekxa (expectation) asa mhonn tancheo nodro mhaka spoxtt sangtaleo. Hanv somzupachem somzolom.
 Kek katorpacho vell ailo toso sogott bhurgim, ghora bhair ghalelea mattvant modim dovorlele vadd'disache kherit keki bhonvtonnim zomlim. Te kekicher '1' ankddeachea akarachi ek vat ubi korun dovorleli. Konnem tori ti yeun pettoili. Soirim avoy-bapui, tea disa pirayechem ek voros zaupi aple dhuvek gheun te kekixim ubim zalim.
 Monant mhonnlem, amchi sonvskrutay amkam kallokhantlean uzvaddaxim vhorta - Tamaso ma jyotirgamaya. Dor disa bhurgeanchea jivitant uzvadd haddunk avoy-bapai thaim thokos gheunk zaina zalear, bhurgeachea vadd'disa tori tankam te vatichea rupan uzvadditponnachi khunna jiti-jivi dovrunk yeunk zai. Punn tem-ui amchea avoy-bapaink zomona zalear him bhurgeachea jivitachi vat koxim pettoitelim?
 Posted by Goa-World. COM at 3:56 AM No comments:
Subscribe to: Posts (Atom)
- ▼ 2015 (7)
- ► 2013 (42)
- ► 2012 (16)
- ► 2011 (20)
- ► 2010 (21)
- ► 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 